Wšědna kótwica

Wšědna kótwica (Trapa natans) je rostlina z podswójby kótwicowych rostlinow (Trapoideae) znutřka swójby krawinowych rostlinow (Lythraceae). Dalše serbske mjeno je wódny worjech.

W někotrych žórłach so je do swójskeje swójby (Trapaceae) přirjaduje.

 Wopis 
Wšědna kótwica je jednolětna rostlina, kotraž docpěwa wysokosć wot 60 hač 300 cm.

Stołpiki su w spódnje wodźizny zakorjenjene. 

 Łopjena 
Rombiske, kožojte, na hornim boku błyšćace łopjena wutworja płuwacu łopjenowu rozetu. Rozetu wobsteji z pjeć hač třiceći łopjenow, kotrež docpěwaja dołhosć wot 2 hač 6 cm a su prědku zubate, horjeka zelene abo čerwjene, deleka brune. Jich stołpiki su nadute.

 Kćenja 
Kćěje wot julija hač awgusta. Běłe, štyriličbne kćenja sedźa po jednym w łopjenowych rozporach, maja wulkosć wot mjeńše hač 1 cm a su štyridźělne. 

 Płody 
Drjewjany płód njese dwaj hač štyri ćernje.

 Stejnišćo 
Rosće mjezy druhimi płuwanskimi rostlinami. Preferuje wutkate, čiste, stejace w lěće ćopłe wodźizny.

 Rozšěrjenje 

 Systematika 
Eksistuja wjace warjetetow družiny Trapa natans L.:

 Trapa natans var. bispinosa (Roxb.) Makino (Syn.: Trapa bispinosa Roxb.)
 Trapa natans var. inermis Mao
 Trapa natans L. var. natans
 Trapa natans var. rubeola Maxim. f. viridis Sugimoto

 Wužiwanje 
Worjechojće słodźace symjenja wobsahuja dosć škroba a tohodla běchu wot młodokamjentnje doby hač do spočatka 20. lětstotka njewarjene, warjene abo pječene jědźene abo k muce mlěte. 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 368 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 124 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Kótwicowe rostliny
Kategorija:Škitane rostliny